《老胡》
清代·郑孝胥

老胡行卖饼，发声如长吁。必有家国恨，变形为贩夫。

北风扬市家，冰霰悬髭须。劳瘁曾不避，似非求全躯。

燕赵多奇士，岂皆藏狗屠。众中试物色，支离惟迂儒。

中宵起待旦，日出趋路隅。自哀且相念，吾其斯人徒。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。